117 
Változás a magyarhoni földrengések megfigyelésében. 
A mh. Földtani Társulat részéről megindított tárgyalások 
során az Országos m. kir. Központi Meteorologiai Intézet kész- 
ségesen vállalkozott az ország külön pontjain szeiszmografos állo- 
mások felállítására és berendezésére, valamint ezentul a makro- 
szeiszmikus jelentések begyüjtésére is, a mit dr. DARÁNYI IGwÁcz 
földmivelésügyi m. kir. miniszter ur Ő Excellentiája 1903 február 
10-én 4686 szám alatt jóváhagyott és elrendelt. 
Reméljük, hogy ezzel az állami támogatással a rendszeres szeisz- 
mologiai megfigyelés nehéz és számos iskolázott egyén közreműkö- 
dését megkivánó szolgálata biztos keretet nyer, miáltal egyszersmind 
a szeiszmologiai kutatás Magyarországon is szilárd alapra fog 
helyezkedhetni. 
Azon élénk érdeklődés, melylyel az Országos m. kir. Központi 
Meteorologiai Intézet jelenlegi igazgatója dr. KoNkonyY-THeGE MIKLós 
miniszteri tanácsos ügyünk iránt mindenkor viseltetett, arról biztosit 
bennünket, hogy vezetése alatt mindenekelőtt a már égetően szük- 
séges vidéki földrengéstani obszervatoriumok mielőbb fel fognak 
állíttatni és czélirányosan berendeztetni. 
Tekintve szük pénzbeli erejét és idejét, a mh. Földtani 
Társulat ezentul csakis a saját földrengéstani obszervatoriumának 
vezetésére és gondozására szoritkozik, mind a mellett azonban kész- 
örömest fogja támogatni a szeiszmologia ügyét és fejlődését hazánk- 
ban továbbra 1s. 
Ezek után a mh. Földtani Társulat 1903 márczius 4-ikén 
tartott választmányi ülésében a régi földrengési bizottság helyébe 
egy ujabb bizottságot küldött ki, mely a következő tagokból áll: 
Előadó : SCHAFARZIK FERENCZ dr. 
Tagok: Emszr KÁLMÁN dr., 
KALECSINSZKY SÁNDOR, 
KövESLIGETHY RApó dr. 
Végül kérjük mindazokat, kik velünk csereviszonyban vannak, 
hogy ezentul a nekünk szánt küldeményeiket a következő czimmel 
ellátni sziveskednének : 
Magyarhoni Földtani Társulat Földrengési Obszervatoriuma, 
Budapesten, VII., Stefánia-ut 14. 
Budapesten, 1903. márczius 5-én. 
Dr. Schafarzik Ferencz. 
